ตลาดหุ้นเอเชียเช้านี้สดใส นลท.คลายกังกลข้อพิพาทการค้าสหรัฐฯ-จีน
ตลาดหุ้นเอเชียเช้านี้สดใส นลท.คลายกังกลข้อพิพาทการค้าสหรัฐฯ-จีน
20 ส.ค. 2561

ผู้สื่อข่าวรายงานว่า ตลาดหุ้นเอเชียปรับตัวเพิ่มขึ้นในเช้าวันนี้ ตามทิศทางดัชนีดาวโจนส์ตลาดหุ้นนิวยอร์กที่ปิดพุ่งขึ้นแตะระดับสูงสุดในรอบ 6 เดือนเมื่อวันศุกร์ โดยได้ปัจจัยหนุนจากการที่นักลงทุนคาดหวังว่าการเจรจาระหว่างเจ้าหน้าที่สหรัฐฯและจีนในสัปดาห์นี้ จะสามารถคลี่คลายข้อพิพาททางการค้า และจะปูทางไปสู่การจัดประชุมสุดยอดระหว่างประธานาธิบดีโดนัลด์ ทรัมป์ และประธานาธิบดีสี จิ้นผิง ในเดือนพ.ย.นี้
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 22,267.07 จุด ลดลง 3.31 จุด, -0.01%
ดัชนี SSE Composite ตลาดหุ้นจีนเปิดวันนี้ที่ 2,673.07 จุด เพิ่มขึ้น 4.10 จุด, +0.15%
ดัชนี HSI ตลาดหุ้นฮ่องกงเปิดวันนี้ที่ 27,273.78 จุด เพิ่มขึ้น 60.37 จุด, +0.22%
ดัชนี TAIEX ตลาดหุ้นไต้หวันเปิดวันนี้ที่ 10,698.76 จุด เพิ่มขึ้น 7.80 จุด, +0.07%
ดัชนี KOSPI ตลาดหุ้นเกาหลีใต้เปิดวันนี้ที่ 2,257.35 จุด เพิ่มขึ้น 10.30 จุด, +0.46%
ดัชนี FTSE STI ตลาดหุ้นสิงคโปร์เปิดวันนี้ที่ 3,211.08 จุด เพิ่มขึ้น 1.64 จุด, +0.05%
ดัชนี FBMKLCI ตลาดหุ้นมาเลเซียเปิดวันนี้ที่ 1,784.43 จุด เพิ่มขึ้น 0.96 จุด, +0.05%
ด้านนักลงทุนเริ่มคลายความวิตกกังวลเกี่ยวกับสถานการณ์ตึงเครียดด้านการค้าระหว่างสหรัฐและจีน หลังจากที่ทางการจีนยืนยันว่า คณะผู้แทนของจีนจะเดินทางไปยังสหรัฐภายในเดือนนี้ เพื่อเจรจากับเจ้าหน้าที่ของสหรัฐ โดยมีเป้าหมายที่จะคลี่คลายข้อพิพาททางการค้า ที่จะมีขึ้นในวันที่ 22-23 ส.ค.
ทั้งนี้ หนังสือพิมพ์วอลล์สตรีท เจอร์นัลระบุว่า เจ้าหน้าที่ของทั้งสหรัฐและจีนกำลังเร่งทำโร้ดแมพเพื่อผลักดันให้มีการบรรลุข้อตกลงการค้า ซึ่งจะนำไปสู่การประชุมสุดยอดระหว่างปธน.โดนัลด์ ทรัมป์ และปธน.สี จิ้นผิง ในเดือนพ.ย.
นอกจากนี้ นักลงทุนกำลังจับตาการประชุมเศรษฐกิจประจำปีของธนาคารกลางสหรัฐ (เฟด) ซึ่งจะจัดขึ้นที่เมืองแจ็กสัน โฮล รัฐไวโอมิง ในวันที่ 23-25 ส.ค.นี้ โดยหัวข้อการประชุมในปีนี้คือ “การเปลี่ยนแปลงโครงสร้างตลาด และสิ่งบ่งชี้สำหรับทิศทางนโยบายการเงิน”